Uned 202: Arferion yn newid dros amser (tiwtor)

# Taflen waith 6: Rheoli Gwastraff

**Tasg 1:** Dyletswydd gofal

Gan ddefnyddio’r termau hyn, llenwch y bylchau ar y diagram hierarchaeth gwastraff.



gwaredu ailddefnyddio adfer atal ailgylchu

**Tasg 2:** Darllenwch y datganiadau canlynol a phenderfynwch a ydyn nhw’n gywir neu’n anghywir. Rhowch **gylch** o amgylch y dewis cywir.

1. Cyfeirir at wastraff adeiladu sy’n peri risg i’r amgylchedd neu iechyd pobl fel gwastraff peryglus.

**Cywir**

1. Gall gwahanu gwastraff ar y safle yn ffrydiau deunyddiau ar wahân helpu i leihau costau a chynyddu’r cyfleoedd ar gyfer adfer ac ailgylchu.

**Cywir**

1. Cyfeirir at wastraff adeiladu nad yw’n peryglu’r amgylchedd nac iechyd pobl fel gwastraff nad yw’n beryglus.

**Cywir**

1. Tirlenwi yw’r opsiwn rhataf ar gyfer gwaredu gwastraff, beth bynnag yw ei fath.

**Anghywir**

1. Nid oes angen trwyddedu cludwyr gwastraff oni bai eu bod yn delio â gwastraff peryglus

**Anghywir**

1. Mae angen nodyn trosglwyddo gwastraff a nodyn cludo ar gyfer gwastraff peryglus.

**Cywir**

1. Tirlenwi yw’r opsiwn gorau ar gyfer gwaredu gwastraff.

**Anghywir**

1. Gellir gwerthu rhywfaint o wastraff, fel copr a phlwm, i werthwyr metelau sgrap cofrestredig i’w ailgylchu.

**Cywir**

1. Rhaid i’r holl wastraff gael nodiadau trosglwyddo gwastraff a nodiadau cludo os yw’n beryglus.

**Cywir**

1. Cyfrifoldeb y cynhyrchydd gwastraff yw gwneud yn siŵr bod gan y cludwr gwastraff y trwyddedau cywir.

**Cywir**

**Tasg 3:** Lleihau gwastraff ar y safle

Darllenwch yr erthygl hon <https://www.pbctoday.co.uk/news/planning-construction-news/construction-waste-management/115412/>

Gan ddefnyddio’r wybodaeth o’r erthygl hon a’r rhyngrwyd, gwnewch y dasg ganlynol.

Nodwch ac esbonio pum ffordd wahanol o leihau gwastraff ar y safle.

1. Cynllunio deunyddiau: Gall cynllunio deunyddiau’n effeithlon helpu i leihau gwastraff ar safleoedd adeiladu. Drwy amcangyfrif yn gywir meintiau gofynnol deunyddiau, archebu dim ond yr hyn sy’n angenrheidiol a dewis deunyddiau y gellir eu hailddefnyddio neu eu hailgylchu, gellir lleihau’r gwastraff a gynhyrchir.
2. Archebu effeithiol: Gall dim ond archebu’r hyn sy’n ofynnol ar yr adeg honno leihau gwastraff gan fod llai o siawns y bydd deunyddiau’n cael eu difrodi wrth eu cludo neu eu storio. Bydd gwrthod deunyddiau diffygiol hefyd yn helpu i leihau gwastraff.
3. Gwahanu ac ailgylchu gwastraff: Mae gweithredu system gwahanu gwastraff ar y safle yn ei gwneud hi’n bosib gwahanu gwahanol fathau o wastraff, fel plastigau, metelau, pren a choncrid. Mae hyn yn golygu bod modd ailgylchu ac ailddefnyddio deunyddiau, gan leihau faint o wastraff y mae angen ei waredu mewn safleoedd tirlenwi.
4. Storio a thrin priodol ar y safle: Mae sicrhau bod deunyddiau a chyfarpar yn cael eu storio a’u trin yn briodol yn helpu i atal difrod, gan leihau gwastraff. Mae hyn yn cynnwys diogelu deunyddiau rhag y tywydd, defnyddio cynwysyddion priodol a rhoi systemau storio trefnus ar waith i osgoi colli neu ddirywio’n ddiangen.
5. Hyfforddiant ac addysg: Mae’n hanfodol darparu hyfforddiant ac addysg i weithwyr safle adeiladu ynghylch arferion rheoli a lleihau gwastraff. Drwy godi ymwybyddiaeth o bwysigrwydd lleihau gwastraff, trin ac ailgylchu’n briodol, gall gweithwyr gymryd rhan weithredol mewn ymdrechion lleihau gwastraff, gan arwain at safle adeiladu mwy cynaliadwy.

**Tasg 4:** Canfod a delio â gwastraff peryglus

Rhestrwch wyth math gwahanol o wastraff peryglus y gellir dod o hyd iddo ar y safle.

Gall yr atebion gynnwys y canlynol.

* Asbestos
* Cemegion a thoddyddion
* Deunyddiau plwm
* Sylweddau fflamadwy
* Deunyddiau sy’n cynnwys asbestos
* Paent a chotiau plwm
* Toddyddion a deunyddiau glanhau cemegol
* Paent, farnais a lacr (sy’n cynnwys metelau trwm)
* Cemegion adeiladu (e.e. adgymysgeddau concrid, cyfansoddion gwrth-ddŵr)
* Batris (asid plwm, lithiwm-ion, ayb)
* Olewau ac ireidiau
* Gwastraff electronig
* Pridd halogedig
* Bylbiau golau fflwroleuol
* Adlynion a deunyddiau selio sy’n cynnwys sylweddau peryglus
* Plaladdwyr a chwynladdwyr

**Tasg 5:** Atebwch y cwestiynau amlddewis isod. Rhowch **gylch** o amgylch yr ateb cywir ar gyfer pob cwestiwn.

1. Ble gallwch chi gael gwybodaeth am sut mae gwaredu sylweddau peryglus ar y safle?
2. Taflen ddata COSHH y gwneuthurwr.
3. Asesiadau risg.
4. Os nad ydych chi ei angen, gallwch chi ei roi yn y sgip.
5. Nid eich cyfrifoldeb chi yw hyn.
6. I ddosbarthu deunyddiau sy’n cynnwys asbestos fel rhai peryglus, rhaid iddynt gynnwys o leiaf
7. 100% o asbestos
8. 1% o asbestos
9. 0.1% o asbestos
10. 10% o asbestos
11. Rhaid i wastraff peryglus
12. gael ei anfon yn syth i safleoedd tirlenwi
13. gael ei anwybyddu
14. gael ei roi yn y sgip
15. beidio â chael ei gymysgu â ffrydiau gwastraff eraill.
16. Dylai gwastraff peryglus ar safleoedd adeiladu gael ei drin gan
17. unrhyw weithiwr adeiladu sydd ar gael
18. cludwyr awdurdodedig
19. trigolion lleol
20. cwmnïau gwaredu gwastraff cyffredinol
21. Mae angen cadw cofnodion cywir o’r gwaith o drin gwastraff peryglus ar safleoedd adeiladu er mwyn
22. addurno’r swyddfa
23. dangos cyfrifoldeb amgylcheddol
24. cuddio gweithgareddau gwaredu gwastraff
25. symleiddio cludiant gwastraff.

**Tasg 4:** Dyletswyddau deddfwriaethol

Llenwch y paragraffau gan ddefnyddio’r geiriau isod

Rheoliadau Rheoli Sylweddau Peryglus i Iechyd

Mae’r Rheoliadau COSHH yn mynnu bod cyflogwyr yn asesu ac yn rheoli’r risgiau sy’n gysylltiedig â sylweddau peryglus. Rhaid i gwmnïau adeiladu nodi sylweddau peryglus sy’n cael eu defnyddio ar eu safleoedd, gweithredu mesurau rheoli i leihau’r siawns o ddod i gysylltiad â nhw, a darparu gweithdrefnau storio, trin a gwaredu addas. Mae COSHH yn pwysleisio pwysigrwydd hyfforddi gweithwyr, defnyddio cyfarpar diogelu personol, a chadw cofnodion cywir.

Rheoliadau Gwastraff Peryglus 2005

Mae’r Rheoliadau Gwastraff Peryglus yn darparu fframwaith ar gyfer nodi, dosbarthu a thrin gwastraff peryglus. Rhaid i gwmnïau adeiladu nodi gwastraff peryglus sy’n cael ei gynhyrchu o’u gweithgareddau a gwneud yn siŵr ei fod yn cael ei ddosbarthu a’i labelu yn briodol. Dylai’r gwastraff gael ei storio’n ddiogel, ei gludo gan gludwyr awdurdodedig a’i waredu mewn cyfleusterau rheoli gwastraff trwyddedig sy’n gallu delio â gwastraff peryglus.

Deddf Diogelu’r Amgylchedd 1990

Mae Deddf Diogelu'r Amgylchedd yn sefydlu’r fframwaith cyffredinol ar gyfer diogelu’r amgylchedd yn y DU. Mae’n gosod dyletswydd gofal ar unigolion a busnesau i reoli a gwaredu gwastraff, gan gynnwys gwastraff peryglus, yn briodol. Rhaid i gwmnïau adeiladu gydymffurfio â gofynion y Ddeddf ar gyfer rheoli, cludo a gwaredu gwastraff, gan wneud yn siŵr bod gwastraff yn cael ei drin gan gyfleusterau trwyddedig a’i waredu yn unol â’r safonau rheoleiddiol.

Deddf Atal a Rheoli Llygredd:

Nod y Ddeddf Atal a Rheoli Llygredd yw atal a rheoli llygredd o amrywiaeth o weithgareddau diwydiannol, gan gynnwys adeiladu. Mae’n gosod gofynion ar gyfer rheoli allyriadau aer, llygredd sŵn a llygryddion posib eraill. Rhaid i gwmnïau adeiladu roi mesurau ar waith i liniaru effaith amgylcheddol eu gweithgareddau a chydymffurfio â darpariaethau’r Ddeddf.

Rheoliadau Cyfarpar Trydanol ac Electronig Gwastraff:

Er eu bod yn canolbwyntio’n bennaf ar gyfarpar trydanol ac electronig, mae’r Rheoliadau Cyfarpar Trydanol ac Electronig Gwastraff hefyd yn berthnasol i wastraff peryglus sy’n cael ei gynhyrchu drwy waredu cyfarpar o’r fath. Rhaid i gwmnïau adeiladu wneud yn siŵr bod unrhyw wastraff peryglus o gyfarpar trydanol ac electronig yn cael ei gasglu a’i wahanu yn briodol, a’i anfon i gyfleusterau trin awdurdodedig i’w ailgylchu neu ei waredu.