Uned 202: Arferion yn newid dros amser (tiwtor)

# Taflen waith 5: Ystyriaethau ecolegol a chynaliadwy

**Tasg 1:** Rhywogaeth a warchodir ar y safle

Rhowch gylch o amgylch pa rai o’r canlynol sy’n rhywogaethau a warchodir yn ôl y gyfraith.

|  |  |  |  |
| --- | --- | --- | --- |
| afanc | y wiwer lwyd | misglen berlog yr afon | aderyn y to |
| pathew cyffredin neu bathew’r cyll | llygoden fawr | pob rhywogaeth o ystlum | colomen |
| madfall ddŵr gribog | cath y tŷ | llyffant y twyni | dyfrgi |
| mochyn daear | carw mwntjac | llygoden y dŵr | cimwch afon America |

**Tasg 2:** Camau i’w cymryd ar ôl dod o hyd i rywogaeth a warchodir ar y safle

Rhifwch y camau yn y tabl canlynol i ddangos y drefn gywir ar gyfer delio â rhywogaethau a warchodir ar y safle.

|  |  |
| --- | --- |
| **Proses** | **Cam** |
| Cyflawni unrhyw fesurau lliniaru/cadwraeth gofynnol | **4** |
| Ymgynghori ag arbenigwyr ecolegol | **2** |
| Monitro’r rhywogaeth a warchodir ac adrodd i Cyfoeth Naturiol Cymru yn ôl yr angen | **5** |
| Atal y gwaith neu ei addasu i atal unrhyw niwed i rywogaethau a warchodir | **1** |
| Cael unrhyw hawlenni neu drwyddedau gofynnol | **3** |

**Tasg 3:** Atebwch y cwestiynau canlynol am rywogaethau a warchodir ar safleoedd adeiladu.

1. Enwch y rheoliad sy’n ymwneud â rhywogaethau a warchodir ar y safle.

Rheoliadau Gwarchod Cynefinoedd a Rhywogaethau 2010. ​

1. Pwy sy’n gyfrifol am ganfod a fydd gwaith adeiladu yn effeithio ar rywogaethau a warchodir ai peidio?

Y cleient.

1. Rhestrwch dri cham posib (hyd yn oed os nad ydynt yn rhai bwriadol) sy’n gallu arwain at dorri’r gyfraith mewn perthynas â rhywogaethau a warchodir?

Gallai’r atebion gynnwys:

* Dal, lladd, tarfu neu anafu rhywogaeth a warchodir gan Ewrop (ar bwrpas neu drwy beidio â chymryd digon o ofal).
* Difrodi neu ddinistrio man bridio neu fan gorffwys (hyd yn oed yn ddamweiniol).
* Rhwystro mynediad i'w mannau gorffwys neu gysgodi (ar bwrpas neu drwy beidio â chymryd digon o ofal).
* Meddu, gwerthu, rheoli neu gludo unigolion byw neu farw, neu rannau ohonynt.

1. Beth yw’r cosbau posib am dorri’r gyfraith mewn perthynas â rhywogaethau a warchodir ar y safle?

Dirwy ddiderfyn a hyd at chwe mis yn y carchar.

1. Pa sefydliad sy’n gyfrifol am roi hawlenni a/neu drwyddedau mewn perthynas â rhywogaethau a warchodir yng Nghymru?

Cyfoeth Naturiol Cymru

**Tasg 4:** Adeiladau’r 21ain ganrif ac ôl troed carbon

Bydd eich tiwtor yn eich rhannu’n grwpiau. Gan ddefnyddio’r daflen a ddarparwyd, penderfynwch beth yn eich barn chi yw’r tair ffordd orau o wrthbwyso carbon, ac eglurwch eich rhesymau pam.